Kescwisc sprǣccynn
Þæt Kescwisce sprǣccynne (on Nīwum Englisce hāteþ Quechua, on Spēonisce quechua, and on Kescwisce qheshwa oþþe runa simi, þe tācnaþ "sēo sprǣc þæs folces") is sprǣccynn þætte mann spriceþ on Sūðamerican, on þǣm Andes. Hit hæfþ hūhwēga tīen þūsenda þūsenda sprecenda, þēah þe hit is swīðe earfoþ tō witenne gewisslīce hū fela sprecenda þǣr sind; and sind þǣr manige ānlīce on Bolifie, Perwe, and Ecuadore, ac ēac on Argentinan, Cilan, Brasile, and Colombie.
Hit is þæt gesprecenoste sprǣccynn þāra inlendiscena Wīnlandes. Sōþlīce is hit betere tō hātenne hit "sprǣccynn" þonne "sprǣc" for þȳ þe hit is swīðe missenlīc betweox þǣm undersprǣcum. Oft ne cann mann þe spriceþ āne undersprǣce his forstandan ōðerne mann þe spriceþ ōðre undersprǣce his. Þǣr sind þrēo hēafodundersprǣccynn his: Norþkescwisc sprǣc, Midkescwisc sprǣc, and Sūþkescwish sprǣc, þe hæfþ þæt mǣste rīm sprecenda eallra þāra undersprǣca. Þis sprǣccynn is gecūþ tō "þǣre sprǣce þāra Incena", for þȳ þe hit heora hēafodsprǣc wæs.